runetrust/blame-folketinget-dk huggingface dataset:
Nick Hækkerup (S), 2020-01-21:
Det er en debat, som vi tog hul på allerede i november sidste år, og med beslutningsforslaget pålægges regeringen at fremsætte et lovforslag, som gør det forbudt for personer, der er idømt mere end 3 måneders ubetinget fængsel, at skifte navn, mens dommen fremgår af deres straffeattester.
Martin Henriksen (DF), 2016-01-20:
i øvrigt må man sige, at det jo alt andet lige har store økonomiske konsekvenser at tage imod en masse flygtninge i Danmark, og man kan også i al stilfærdighed gøre opmærksom på, at mange af de flygtninge, som kommer til Danmark, rykker ud af asylcentrene, som det jo er i dag, og kommer ud og har mulighed for at indgå på arbejdsmarkedet.
Henriette Kjær (KF), 2006-11-15:
Jeg tror faktisk, at mange konservative, jeg selv inklusive, synes, det er rædselsfuldt at se de historier, hvor der kommer en ægtefælle herop og må afgive alle ansøgningerne, først om familiesammenføring, så om det andet og så om det tredje, så om genoptagelse af sagen osv., og det ender med, at den pågældende har været her så længe, at han eller hun har stiftet familie.
Holger K. Nielsen (SF), 2000-05-17:
Hvis vi kunne få den debat mere frem, så tror jeg, det ville være en meget god ting, og derfor skal hr. Anders Fogh Rasmussen ikke have utak for at have givet den melding her i dag, og jeg håber på, at vi så kan få den bredere politiske debat om EU's udvikling og ikke bare en snæver økonomistisk debat om fordele og ulemper for dansk økonomi.
Line Barfod (EL), 2006-02-03:
Det er ikke, fordi jeg afkræver hr. Tom Behnke et endeligt svar, men jeg vil bare spørge, om det slet ikke kunne overvejes hos De Konservative, at skatteministeren havde lavet et forarbejde og forbrugermyndighederne havde lavet et forarbejde om, hvad det egentlig koster at leve, og at man måske skulle se lidt nærmere på, hvad der egentlig ligger i de regler i forhold til, hvad vi ellers synes vi kan tillade os at påstå at folk kan leve for i Danmark.
Svend Auken (S), 2004-12-14:
Så synes jeg endelig, at det er meget positivt, at vi også har været enige om – og jeg vil gerne understrege det her – at dette er en åben, jeg havde nær sagt public service-virksomhed, som skal stå til rådighed for hele det danske samfund, sådan at der med hensyn til oplysninger om, hvordan vores elmarked og gasmarked fungerer, alle overvejelser osv., er den størst mulige åbenhed over for offentligheden.
Kim Christiansen (DF), 2013-01-15:
Der er næsten ikke de knuder, diverse ordførere har slået på sig selv for på den ene side at lovprise det her forslag, de gode intentioner og det rigtige i det og sige, at man ikke vil have spritbilister, men på den anden side sige, at man ikke vil gribe til det mest effektive våben mod spritbilisme, nemlig en alkolås.
Per Clausen (EL), 2008-12-02:
Det gør der, kan jeg så sige, med hensyn til spørgsmålet om bogens placering, det har bare ikke sat sig nogen spor i debatten i dag, og nogle kan måske så blive vrede over, at der ikke er nogen ægte bogfundamentalister i Folketinget, men det er der så ikke, og det synes jeg for så vidt er fornuftigt nok.
Anders Kronborg (S), 2024-11-07:
Lad os nu antage, at der er en borger, hvis familie har været tysk i mange generationer, som kommer fra Østtyskland, er erklæret nynazist, og som har været rundt og chikanere jøder, har tegnet davidsstjerner i opgangene og har hyldet terrorangrebet den 7. oktober, fordi der blev slået jøder ihjel; så mener jeg faktisk heller ikke, at vedkommende skal have dansk statsborgerskab, og det er, uanset om han er kristen eller han er muslim.
Jens Rohde (V), 2001-04-04:
Her slutter den pæne tone så nok, må jeg indrømme, ikke at jeg ikke værdsætter, at kulturministeren siger, at hun vil arbejde for, at den slags transmissioner, nemlig forskudte, skal kunne lade sig gøre fremover, men jeg vil godt understrege, at Venstre ikke ønsker at tvinge hverken DR eller TV 2 til, at de skal købe to forskudte transmissioner, men det virker fuldstændig barokt, at man har en bekendtgørelse, som efter kulturministerens og oven i købet også justitsministerens ord skulle forhindre forskudte transmissioner.
Morten Bødskov (S), 2013-02-07:
Ud over det, jeg læste op her, om, hvad det fremtidige forhold vil være mellem ubetinget og betinget frakendelse med hensyn til grovheden og andet, så synes jeg, det er et spørgsmål, som hr. Henning Hyllested er velkommen til at forfølge i Folketingets Retsudvalg.
Poul Nyrup Rasmussen (S), 2000-09-06:
Vores idé bag at opbygge vores velfærdssamfund har været, at vi måtte skabe nogle menneskelige rammer omkring markedsøkonomien, så folk kunne få et ordentligt liv, så folk ikke faldt af i svinget, så der var sammenhold og samhørighed og social omsorg.
Steen Gade (SF), 1997-12-04:
, at menneskerettigheder skal spille en meget større rolle i den fremtidige verdenshandel, og så kan det da ikke være rigtigt bare at afvise det på den måde, som det blev gjort af udenrigsministeren: med en henvisning til WTO. Det er sikkert rigtigt, at retstilstanden er sådan, men jeg er da uenig i, at EU kører så hårdt frem på det punkt.
Per Stig Møller (KF), 2002-02-19:
Det er lande, hvor undertrykkelse og intimidering af opposition og presse desværre er blevet hverdagskost, og hvor dette mønster helt klart må opfattes som en bevidst politik fra de pågældende regeringers side trods Danmarks og andre landes pres for at fremme en demokratisk proces. Samarbejdet med Zimbabwe vil derfor blive afsluttet snarest muligt, mens samarbejdet med Malawi og Eritrea vil blive udfaset i løbet af henholdsvis 2003 og 2005.
Frank Aaen (EL), 2011-04-07:
Jeg synes bare, at det hører med til historien, når vi skal være opmærksomme på, hvad vi har gjort forkert i historien, for jeg tror ikke, at der er nogen i dag, der vil forsvare den optræden, som der i virkeligheden var i konflikten mellem Iran og Irak, hvor Saddam var vores bad guy, som det hedder, og derfor ikke Enhedslistens, men USA's og Danmarks bad guy, og hvor det i øvrigt var venstrefløjen – bare af hensyn til historiefortællingen – der stod ude på pladsen og demonstrerede mod Saddam Hussein, mens der ikke lød et kvæk fra det danske Folketing.
John Dyrby Paulsen (S), 2014-03-25:
Det er måske lige nu meget svært se, hvad den løsning nøjagtig bliver, men jeg tror, man skal lægge mærke til det, som udenrigsministeren sagde, og jeg tror også, man skal overveje, om det var klogt, hvis Danmark fulgte den her indstilling, det her beslutningsforslag fra Enhedslisten.
Erling Bonnesen (V), 2014-01-23:
Det vil sige, at sager med hunde på forbudslisten udgør over 40 pct. af det samlede antal sager om skambid, selv om disse hunde kun udgør en meget lille del af den samlede hundepopulation, og det er endda på trods af, at de skal føres i snor og bære mundkurv på gader og veje.
Elisabeth Arnold (RV), 1998-12-04:
Vi har som sagt ikke noget imod gamle kandidater, men det skal ikke være sådan, at optagelsessystemet virker som en barriere på unge mennesker, så de opfatter det sådan, at det ikke er nok med en ungdomsuddannelse med en høj kvotient, men at de altså absolut også skal ud og bruge en masse kræfter og en masse tid på andre projekter for at kvalificere sig til at komme ind på deres ønskeuddannelse.
Stine Brix (EL), 2018-03-15:
For jeg forstår egentlig godt argumentet om, at når man indgår i en regering, så indgår man nogle kompromiser og man får ikke hele sin politik igennem, men derfor synes jeg, det ville være rigtig interessant at høre: Hvad er egentlig Venstres politik? For det giver jo nogle perspektiver i forhold til, hvad vi kan i fremtiden.
Hans Kristian Skibby (DF), 2010-05-06:
Formålet med dette beslutningsforslag er vel nærmest et oppositionsønske om at skabe et beslutningsforslag, som man ved festlige lejligheder – det kunne være valgkamp og vælgermøder – kan bruge til at skabe et billede af, hvor godt det hele kunne blive, hvis forslagsstillerne fik magten i Danmark.
Henrik Frandsen (M), 2024-05-21:
Så jeg vil mene, at vi allerede repræsenterer befolkningen på fineste vis, og jeg kan godt have en lille bekymring for, at vi ved at etablere et borgerting i virkeligheden risikerer at skabe en parallelstruktur – en parallelstruktur, som det kan være svært at indpasse, og som vil skabe falske forhåbninger hos dem, der er med, og dermed skuffe dem, der er med i borgertinget.
Morten Messerschmidt (DF), 2021-03-09:
Derfor er det naturligt, at vi – som den enhed, der ud over at lovgive har det som sin kære beføjelse, måske endda vigtigste beføjelse, at kontrollere regeringen – så følger med og også sørger for at udvikle Folketingets muskler til at kunne sikre, at regeringens medlemmer bevæger sig inden for lovens rammer, og at vi får bedre mulighed for at kunne kigge den udøvende magt over skulderen.
Tom Behnke (FRI), 2000-12-07:
Det, vi så siger derefter, er, at hvis der er flere forhold, skal de hver især udmåles særskilt og så lægges sammen til sidst, og det gør vi såmænd, fordi vi ikke mener, det er rimeligt, at der er forskel på, om en person står over for dommeren med 30 forhold i tasken og får en fællesstraf, der er meget lille, eller om en person står 30 gange foran dommeren med ét enkeltstående tilfælde og dermed får en langt større straf.
Hans Christian Schmidt (V), 2002-05-23:
Hr. Aage Frandsen mente, at det var lidt overraskende, at jeg syntes, at det var underligt, at der blev sagt noget, når der alligevel ikke var noget nyt i debatten Jamen jeg har bare den almindelige tilgang til det, at man ikke behøver at sige noget, som man har sagt én gang.
Kristian Pihl Lorentzen (V), 2010-02-11:
Lovforslaget er en opfølgning på beslutningsforslag nr. B 79 fremsat af Dansk Folkeparti, og det er velkendt, her i salen i hvert fald, at Venstre havde foretrukket at fortsætte med den frivillige indførelse af tv-overvågning, som jo allerede er i fuld gang i taxibranchen landet over, f.eks. i Århus, Odense, Esbjerg, Herning og andre steder.
Andreas Steenberg (RV), 2016-11-29:
Vi gik ind i forhandlingerne og var med til at sikre, at den grønne omstilling bliver bevaret, at der i de kommende år er penge til at kunne investere i yderligere grøn omstilling, og så var det vigtigt for os, at hvis PSO'en skulle afskaffes, hvis vi skulle gå på kompromis med vores holdning dér, så kom erhvervslivet også til at bidrage til den afskaffelse, ved at vi kiggede på nogle af erhvervsstøtteordningerne.
Peter Skaarup (DF), 2006-01-25:
Spørgsmålet er stillet, fordi det i sidste uge kom frem, at der er et firma, der producerer T-shirts til 170 kr. stykket, men har besluttet, at de 35 kr. af de 170 kr. skal gå til to terrororganisationer henholdsvis i Colombia og i Mellemøsten.
Søren Søndergaard (EL), 2004-05-05:
Jeg synes så, at det må rart i hvert fald for statsministeren over for USA at få krævet, at de vil holde op med at snakke om koalitionen, når de snakker om aktioner, som bl.a. indeholder noget som det, jeg læste op, og i stedet for snakke om de amerikanske styrkers aktioner, for jeg går ud fra, at Danmark er en del af koalitionen.
Eva Kjer Hansen (V), 2004-12-14:
Det er der i øvrigt mange kommuner der gør i dag, og jeg synes naturligvis, at de fortsat skal have mulighed for det, så længe der ikke er nogen som helst tvivl om, at det er kommunen som myndighed, der har ansvaret for at følge op på tilsynet og sikre, at forholdene er i orden.
Thor Möger Pedersen (SF), 2011-11-23:
Men jeg må altså indrømme, at det er lidt morsomt, at man mener, at det virkelig skulle være den mest effektive måde at bekæmpe grænseoverskridende kriminalitet på at anvende mange symbolpolitiske ressourcer ved at opbygge toldanlæg på grænsestregen.
Carina Christensen (KF), 2006-03-15:
Vi støtter regeringens finanslovforslag for 2006, hvor det blev besluttet, at de flest mulige midler fremover skal gå direkte til konkrete projekter i udviklingslandene, og at vi fremover skal tage stilling til værdien af hvert enkelt oplysningsprojekt set i relation til værdien af projekter i udviklingslandene.
Martin Lidegaard (RV), 2024-10-03:
For der er ingen tvivl om, at det, der er spændetrøjen i dansk økonomi og for danske virksomheder nu, er manglen på arbejdskraft, og det er også manglen på kvalificeret arbejdskraft, og derfor håber jeg også, som jeg lidt inviterede ordførerens forperson til, at vi kan samarbejde om at sikre en ordentlig uddannelse til de medarbejdere.
Trine Pertou Mach (EL), 2025-05-02:
Derfor handler forslaget ikke om en dansk, bilateral anerkendelse af Palæstina, men om, at Danmark som et medlem af FN's Sikkerhedsråd skal bruge den platform i det øverste organ for fred og sikkerhed i verden til at bringe spørgsmålet om en anerkendelse af Palæstina ind.
Jann Sjursen (KRF), 1998-10-20:
Det er i hvert fald et af de elementer i lovforslaget, som vi vil gå i dybden med under udvalgsbehandlingen, for vi mener, at der er behov for en klar adskillelse af tilsynsmyndighed og klagemyndighed i denne sammenhæng, og også at der kan udføres politisk kontrol med tilsynsmyndigheden.
Josephine Fock (ALT), 2015-07-03:
Vi håber selvfølgelig, at kommunerne bruger de ekstra midler i bloktilskuddet på forebyggende arbejde, men vi er bekymret over, at det lige så vel kan tænkes, at de bliver brugt på andre driftsopgaver eller anlæg, og at der på den måde ikke er sikret midler til en god beskæftigelsesindsats.
Morten Østergaard (RV), 2009-11-05:
Men hvis det er det andet, man foretrækker, synes vi, at der må være en eller anden form for samtidighed i det, hvis ikke det skal blive en samlet ringerestillelse af forbrugerne – at hvis man ønsker særlovgivning for sikkerheden omkring tjenesteydelser, må man jo indføre den samtidig, fordi man ellers, når det angår tjenesteydelser, kommer til at træde et skridt tilbage i produktsikkerhed.
Line Barfod (EL), 2004-03-25:
Begge former for udbyttebetaling er helt legale, men dog med den forskel, at ordinært udbytte beskattes straks ved udbetalingen, mens udbytte i form af kursstigninger i nogle tilfælde vil være helt skattefrit, i andre medføre en udskydelse af det tidspunkt skatten skal betales.
Brian Mikkelsen (KF), 2015-04-21:
Det er den måde, de også afregner på i forhold til de skatter og afgifter, de betaler, så det vil være en forenkling for dem at få det overført til månedlig betaling, og de er sågar villige til, at man hæver det en lille smule, så man ikke bare dividerer det gebyr med 12, men det vil gøre livet nemmere for dem.
Uffe Elbæk (UFG), 2020-12-21:
Jeg er helt enig i, at vi skal bakke hinanden op, hvis der er et land, der kommer i klemme, som Australien er kommet lige nu, og jeg tænker bare på, hvordan vi kan gøre det meget mere strategisk og målrettet, så vi, hver gang der er et land, der kommer i den situation, bakker hinanden op.
Morten Østergaard (RV), 2009-05-19:
Men det, der går igen, er, at regeringen ikke aner, hvordan det her meget store beløb vil blive anvendt, og dermed bryder man med de helt fundamentale principper, der bør være i krisestyringen, nemlig at det, man gør, er målrettet, at man altså laver målrettede indsatser rettet lige præcis mod de steder, hvor der er plads til at skabe øget efterspørgsel, og hvor der trænger til at komme gang i maskineriet.
Charlotte Dyremose (KF), 2015-04-30:
Det er rigtigt, at det er temmelig svært at gennemskue både for den ene og den anden, uanset om man er politiker, eller om man er privat forbruger, og derfor må man også tage stilling til, hvad det så er for mærker man vil støtte, og det er jo der, hvor de virksomheder, der har nogle reelle muligheder for f.eks. at lave de her samarbejder og mærker, kan gøre noget.
Margrethe Vestager (RV), 2006-11-16:
Og det er jo derfor, det er sådan lidt mærkeligt, at den uafhængige undersøgelse i 2009 ikke bliver beskrevet som en uafhængig undersøgelse i 2009 i en tekst, som jeg ellers går ud fra at forligspartierne har lavet færdig inden for en ganske, ganske kort tidshorisont.
Pia Adelsteen (DF), 2010-04-13:
Nu nævnte fru Lone Dybkjær selv, at hun var alderspræsident herinde, og det er sikkert rigtigt nok – jeg ved i hvert fald, at jeg nok kunne være fru Lone Dybkjærs datter; sådan tror jeg at vi kan sige det – og så vil jeg godt spørge, for jeg er jo fra den her generation, der er vokset op i 1970'erne og har fået at vide af mine forældre, at jeg kan alt, at jeg kan lige så meget som mændene, at jeg kan uddanne mig til det, jeg vil, at det er op til mig selv.
Rasmus Prehn (S), 2017-01-11:
Men kunne ministeren ikke overveje at tage op med den svenske minister, at man indførte helt det samme system, som vi har ved den sønderjyske grænse til Tyskland, altså at når der kører et tog eller en bus fra Tyskland til Jylland, foregår det her transportøransvar om bord på toget eller om bord på bussen?
Michael Aastrup Jensen (V), 2022-05-04:
Spørgsmålet hedder: Hvad mener ministeren om, at ambulanceførere og andet udrykningspersonale i dag kan straffes på samme vis som privatbilister, herunder frakendes kørekortet og dermed miste retten til at køre bil som følge af påkørselsulykker grundet udrykning, som senest sket i Randers for ambulanceføreren Bruno Dante Martiri?
Karsten Hønge (SF), 2021-11-09:
Nu har fru Aaja Chemnitz Larsen selv nævnt Italien, men vi kan i hvert fald konstatere, at to sådan semi-stormagter, altså Frankrig og UK, jo har massive interesser i Arktis og på forskellige måder prøver at få foden indenfor, hvor de kan komme til det.
Joachim B. Olsen (LA), 2012-03-02:
I den afsluttende rapport stod der bl.a., at de fleste eksisterende undersøgelser fandt, at voksenefteruddannelse ikke var virkningsfuld for de svageste på arbejdsmarkedet, og at man på daværende tidspunkt heller ikke vidste meget empirisk om, hvad der skulle til for at få indsatsen til at virke.
Benny Engelbrecht (S), 2013-10-22:
Forslaget har været i høring, og her er forslaget blevet justeret for at præcisere, at de regionale vækstfora skal høres, inden Erhvervsstyrelsen som forvaltningsmyndighed for Regionalfonden og Socialfonden træffer afgørelse om hel eller delvis tilbagebetaling af tilskud.
Tom Behnke (KF), 2010-04-15:
Men at fjerne straffeattesterne fuldstændig vil vi i hvert fald ikke være med til, og hvis vi skal lempe på det, skal vi hele tiden huske på den signalværdi, der kan komme ud af det: Det gør ikke helt så meget, for hvis du så i øvrigt opfører dig ordentligt, sker der i øvrigt ikke noget ved det.
Ole Stavad (S), 1998-06-26:
Og så måske lidt utidigt, men alligevel kan jeg ikke lade være med at slutte med at sige, at de, der har fulgt den opgave, vi her har gennemført, at de, der går rundt og mener, at medarbejdere i den offentlige sektor ikke yder indsatser, der mindst er på højde med medarbejdere i den private sektor,
Tom Behnke (KF), 2012-01-19:
Jeg vil så bare høre, om hr. Frank Aaen og Enhedslisten vil støtte, at man gør noget ved vejnettet: at man udbygger vejnettet og f.eks. laver en havnetunnel og lignende, så man kan få den gennemgående trafik hurtigere igennem og den ikke skal holde i kø.
Poul Nielson (S), 1999-02-24:
Af samme grund mener jeg, fru Pia Kjærsgaard snyder sit standpunkts varetagelse ved at vende ryggen til at være med dér, hvor det her faktisk diskuteres. Jeg opfattede i øvrigt fru Pia Kjærsgaard sådan, at hun sagde, at de her konferencer er der jo ikke noget ved; vi skal hellere drøfte de her sager i eksisterende fora.
Søren Gade (V), 2004-05-06:
Man kan argumentere for, at den foreslåede underskrivelse af en kontrakt, hvor den udsendte soldat erklærer sig villig til at afstå fra brug af prostituerede under udsendelsen, er en skærpelse af dekorumkravet, og at en overtrædelse derfor bør få personalemæssige konsekvenser for den enkelte, men man kan nævne flere aspekter, som taler imod den fremgangsmåde.
Jesper Langballe (DF), 2005-04-29:
Så er det, jeg gerne vil spørge: Når nu hr. Morten Østergaard og De Radikale har fået Socialdemokraterne, som håber på det stik modsatte – de håber, at Danmark bliver pure frikendt – med i det forslag til vedtagelse, føler hr. Morten Østergaard så, at De Radikale har haft held til at snøre Socialdemokraterne, eller føler hr. Morten Østergaard, at Socialdemokraterne egentlig har været lidt dumme, at de er røget på limpinden?
Ole Hækkerup (S), 2009-03-12:
Det er nok i virkeligheden også der, vi skal finde noget af forklaringen på, at da beskæftigelsen begyndte at falde, førte det ikke umiddelbart til en stigning i ledigheden, og det er selvfølgelig, fordi de i virkeligheden har fungeret lidt som en buffer på det danske arbejdsmarked.
Lars Løkke Rasmussen (M), 2025-10-31:
Hvis ikke vi også håndterer de sikkerhedsmæssige udfordringer, afskærer vi jo også folk fra at tage de potentialer, der trods alt knytter sig til, at der nu kan ske nogle ting, der ikke kunne ske før – både med sejlads, turisme og økonomisk udvikling.
Ole Birk Olesen (LA), 2020-04-23:
Så fordi regeringen altid vælger den maksimale nedlukning, fordi regeringen har skabt maksimal usikkerhed om, hvornår vi må åbne igen, så er der også maksimal usikkerhed for dansk økonomi, og derfor er det desto mere vigtigt, at vi holder hånden under økonomien med det her lovforslag, som Liberal Alliance stemmer for.
Arne Melchior (CD), 2000-05-26:
Ingen skal lægge i mine ord, at det er en EU-sag, for vi ved alle sammen, at det er det ikke, Det er en fælles aktion med 13 andre lande, som vi ønsker at gennemføre denne sags afslutning med, og det er afgjort den bedste danske satsning og i den bedste danske interesse.
Birthe Skaarup (DF), 2003-01-28:
Jeg regner med, at Socialdemokratiet stadig væk, selv om partiet er i opposition, godt vil have, at vi får en videreførelse af noget af det, vi lavede med ViFAB, at vi får lidt ordning på det, så vi kan give patienterne, vores befolkning noget kvalitet inden for alternativ behandling.
Tove Videbæk (KRF), 2003-02-20:
Imidlertid vil der gå nogen tid, inden den akutte boligmangel er væk, og det sætter desværre de boligsøgende i en prekær situation, hvor de i mange tilfælde er nødt til at gå ind på helt urimelige lejevilkår for overhovedet at få tag over hovedet.
Anders Samuelsen (LA), 2014-12-02:
Statsministeren vil gerne bruge den effektivitetsforbedring og de penge, man så får til rådighed, til noget andet, nemlig til at øge den offentlige sektor og komme med endnu mere service i stil med flere cyklende julemænd eller hvad ved jeg, mere lys i bænkene, eller alle mulige andre mærkelige ting og sager.
Sophie Løhde (V), 2012-10-26:
Når ordføreren i sin ordførertale vælger at sige, at man nu udvikler og forbedrer behandlingsgarantien, må jeg sige, at jeg tror, der er meget få patienter, der vil opfatte det som en udvikling og en forbedring, når faktum er, at lovforslaget jo indeholder det, at de mest syge i bedste fald vil have de samme patientrettigheder som i dag, mens alle andre nu skal til at vente dobbelt så længe, før de får retten til at vælge ventetiden fra.
Sanne Rubinke (SF), 2013-01-17:
Mobning er et helt tredje problem, og et fjerde problem er de mange, der er udsat for store følelsesmæssige krav i deres job, f.eks. sygeplejersker, socialpædagoger, SOSU-hjælpere og -assistenter, som møder mange ulykkelige og tunge skæbner på deres arbejdspladser på sygehuse og ældreplejeinstitutioner.
Vivi Kier (KF), 2008-04-08:
Nu har vi jo i Danmark det gode, at vi har en fantastisk forebyggende tandindsats, som gør, at børnene fra helt små lærer at komme jævnligt til tandlæge, og om nogle år skulle det forhåbentlig aldrig blive nødvendigt med rigtig dyre tandlægeregninger, fordi vi har sat den forebyggende indsats i gang, således at man kan blive ved med at vedligeholde sine tænder for et ganske, ganske lille beløb pr. år.
Karsten Hønge (SF), 2024-10-24:
Så når man kan skræddersy sådan et personligt forløb og kombinere det med uddannelse, så man bliver bedre til at tale dansk, eller andre typer af uddannelser, så er det der, det kan ende et godt sted for alle parter. På den måde ligger jeg på linje med Dansk Socialrådgiverforening, der i deres høringssvar i andet afsnit skriver: »Dansk Socialrådgiverforening bakker op om, at mennesker skal stå til rådighed for deres ydelse.
Lykke Friis (V), 2010-10-13:
Den måde, jeg forestiller mig at gøre det på, er, at vi sådan set laver en tretrinsraket, hvor den første raket er et indspil til vores energiaftale, og derefter kommer det, der skal ske på den mellemlange bane, og til sidst det, der skal ske hele vejen frem til 2050.